Oscar Pistorius staan eerste televisie-onderhoud ná Reeva se dood toe
JY LEES NOU Oscar Pistorius staan eerste televisie-onderhoud ná Reeva se dood toe
Die naam daarvan is bloot Oscar Pistorius: The Interview, maar dié onderhoud wat eersdaags op Brittanje se ITV-kanaal uitgesaai gaan word, die gonsbrokkie van die dag.
Die naam daarvan is bloot Oscar Pistorius: The Interview, maar dié onderhoud wat eersdaags op Brittanje se ITV-kanaal uitgesaai gaan word, is die gonsbrokkie van die dag. Dit sal die lemnaeler Oscar Pistorius se eerste televisie-onderhoud wees sedert hy sy meisie, Reeva Steenkamp, se dood op 14 Februarie 2013 veroorsaak het. Volgens ITV gaan Oscar in die dokumentêr, wat 24 Junie uitgesaai gaan word, sy weergawe van daardie noodlottige aand vertel. Ook sy verhouding met Reeva, die bewerings van swak gedrag en sy toentertydse gebruik van vuurwapens sal glo bespreek word.
In a world exclusive my next documentary 'Oscar Pistorius: The Interview ' will broadcast Fri 24th June 9pm on #ITV pic.twitter.com/hLpfv7GVqx — Mark Williams-Thomas (@mwilliamsthomas) June 8, 2016
John Maytham van die geselsradiostasie CapeTalk het aan William Bird van Media Monitoring Africa gevra hoe hy oor die beeldsending van so ’n onderhoud met Oscar voel.
“Dit klink ’n bietjie na ’n weergawe van emosionele pornografie. Dis betreklik sappig en dit is nie duidelik of daar enige openbare belang is om dit wel te doen nie.”
ITV het ook aangedui dat Reeva se ouers gevra was om deel van die program te wees, maar hulle het geweier.
Intussen het dit behoorlik op sosiale media gegons oor die moontlikheid dat die Pistorius-familie geld aanvaar het vir die onderhoud. In ’n verklaring, uitgereik op versoek van Oscar se oom, Arnold Pistorius, word dit ten sterkste ontken. “Nie Oscar, of die Pistorius-familie, sal enige geld uit hierdie dokumentêr maak nie. Enige (moontlike) opbrengste sal aan liefdadigheidsorganisasies vir kinders gaan,” lui die verklaring. Verder word daar ook genoem dat die familie deurentyd respek vir die regsproses gehandhaaf het en daarteen gewaak het om nie deur die mediawaansin (“frenzy”) meegevoer te word nie. Die verklaring verduidelik ook dat hul aanvanklike stilswye ’n vrugbare teelaarde kon help skep vir onakkuraatheid en ongegronde gissings wat in die media en openbare platforms floreer het.
#OscarPistorius Arnold: I wish to make it very clear that this engagement with ITV was my decision, and not Oscar's initative. — Jacaranda News (@JacaNews) June 9, 2016
“Ons het feitlik alle versoeke om onderhoude en kommentaar geweier,” lui die mediavrystelling voorts.
#OscarPistorius has given an exclusive interview to UK channel iTV. Family insists no money was paid for the interview. — Mandy Wiener (@MandyWiener) June 9, 2016
“Ten spyte van die talle, talle versoeke wêreldwyd vir onderhoude met Oscar – gewoonlik gepaardgaande met groot finansiële aansporing – het ons konstant volhard met ons posisie dat daar geen onderhoud, of mediabetrokkenheid, tot Oscar se finansiële voordeel sou wees nie. In die vrystelling word die kwessie van tydsberekening tussen Oscar se vonnisoplegging en die beeldsending van die onderhoud ook aangespreek.
#OscarPistorius Arnold: To avoid inference that it's an attempt to influence legal process,we agreed it be aired after sentencing #sabcnews — Chriselda Lewis (@Chriseldalewis) June 9, 2016
Die onsekerheid oor waar Oscar hom na afloop van sy vonnisoplegging mag bevind, het Arnold glo genoop om die onderhoud toe te staan “Ek het gevoel sy platform (Mark Williams-Thomas) op ITV was die mees geskikte plek daarvoor – vanweë die styl en formaat,” lui die vrystelling. Mark Williams-Thomas het reeds in 2014 ’n raar onderhoud met Oscar gevoer.
How lucky for MW-T to have exclusive access to #oscarpistorius ~ for the 2nd time ? the timing makes me suspicious. pic.twitter.com/XQJSmoLdrq — kalikrome (@Kalikrome) June 9, 2016
Hy het toe reeds sterk aan Oscar se onskuld geglo.
Mark Williams-Thomas: Why I believe Oscar Pistorius is no murderer and Reeva's death was a tragic accident https://t.co/SDZKIf9yyZ — Mark Williams-Thomas (@mwilliamsthomas) November 3, 2015
Oscar se vonnisoplegging begin op 13 Junie.